open-index/open-wikipedia-markdown huggingface dataset:
பென்சாயில்-பீட்டா-டி-குளுக்கோசைடு

**பென்சாயில்-பீட்டா-டி-குளுக்கோசைடு** (*Benzoyl-beta-D-glucoside*) என்பது C13H16O7 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு பென்சாயில் குளுக்கோசைடான இச்சேர்மம் பிடெரிசு என்சிபார்மிசு என்ற பெரணி குடும்பத் தாவரத்தில் இயற்கையாகக் காணப்படுகிறது. 

## மேற்கோள்கள்

பகுப்பு:பென்சோயேட்டுகள்
பகுப்பு:அரோமாட்டிக் சேர்மங்கள்
நேமிசந்திரர்

**நேமிசந்திரர்** (**Nemichandra  Siddhanta Chakravarty**) என்பவர் சமணத்தின் திகம்பர சமயப் பிரிவின் அறிஞராவார்.  இவர் **திரவியசம்கிரகம்**, **கோமத்சாரம்**, **ஜீவகாண்டம்**, **கர்மகாண்டம்**, **திரிலோகசாரம்**, **லப்திசாரம்** மற்றும் **கச்சபனசாரம்** போன்ற சமணத் தத்துவ நூல்களை இயற்றிய அறிஞர் ஆவார். 

## வாழ்க்கை
திகம்பர சமண ஆச்சாரியர் நேமிசந்திரர் கிபி 10-ஆம் நூற்றாண்டில் புகழுடன் விளங்கியவர். பொதுவாக இவரை சித்தாந்த சக்கரவர்த்தி என்றே அழைப்பர். 

சவுந்தரய்யாவின் ஆன்மீக குரு நேமிசந்திரருடனான தொடர்புகள், கர்நாடகாவின் சிமோகோ மாவட்டத்த்தின், நகர் தாலுக்காவில் உள்ள  பத்மாவதி கோயில் கல்வெட்டுக் குறிப்புகள் மூலம் அறியலாம்.  
 
## பணிகள்
13 மார்ச் 980-இல் கோமதீஸ்வரர் சிலை குடமுழுக்கு விழாவை முன்னின்று நடத்தி வைத்தார். 

## இதனையும் காண்க
* சமண அறிஞர்கள்

## அடிக்குறிப்புகள்

## மேற்கோள்கள்
* 
* 

## வெளி இணைப்புகள்
* Chamundaraya and Nemichandra

பகுப்பு:சைனம்
பகுப்பு:சமணம்
பகுப்பு:சமணத் துறை அறிஞர்கள்
டிரைபுரோமோயெத்தனால்

**டிரைபுரோமோயெத்தனால்** (*Tribromoethanol*) என்பது C2H3Br3O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு மயக்க மருந்தாகும். விலங்குகளை குறிப்பாக கொறிணிகளை அறுவைச் சிகிச்சைக்கு முன்னதாக மயங்கச் செய்ய இச்சேர்மம் பயன்படுத்தப்படுகிறது . மூவிணைய அமைல் ஆல்ககாலில் ஒரு கரைசலாக சேர்க்கப்பட்டு அவெர்ட்டின் என்ற வணிகப்பெயரில் இது சந்தைப்படுத்தப்படுகிறது . விரைவாகவும் ஆழ்ந்த மயக்கத்திற்கு அழைத்துச் செல்லவும் அறுவைச் சிகிச்சைக்குப் பின்னர் அதே வேகத்தில் முழுமையாக மயக்கம் தெளியவும் டிரைபுரோமோயெத்தனால் பயனாகிறது .

இருபதாம் நூற்றாண்டின் முதல் பாதியில் டிரைபுரோமோயெத்தனால் பரவலாக மனிதர்களுக்கும் பொதுவாக ஒரு மயக்க மருந்தாக பயன்படுத்தப்பட்டு வந்தது  . 
காமா-அமினோபியூட்டைரிக் அமிலத்தையும், கிளைசீன் ஏற்பிகளையும் தடுக்கும் நேர்மறை மாற்றுத்தூண்டி பண்பேற்றியாக டிரைபுரோமோயெத்தனால் செயல்படுவதாக மின் உடலியங்கியல் ஆய்வுகள் தெரிவிக்கின்றன. தொடர்புடைய 2,2,2-டிரைகுளோரோயெத்தனால் வழிமுறையைப் போன்ற ஒரு திட்டத்தை இங்கும் காணமுடிகிறது. 
புரோமல் ஐதரேட்டு எனப்படும் 2,2,2-டிரைபுரோமோயெத்தனால்-1,1-டையால் என்ற சேர்மமும் ஓர் அங்கீகரிக்கப்பட்ட விலங்குகளுக்கான பொது மயக்கமருந்தாக கருதப்படுகிறது. இது வளர்சிதை மாற்றத்தினால் டிரைபுரோமோயெத்தனாலாக மாற்றப்பட்டு செயல்படுகிறது . 

## மேற்கோள்கள்

பகுப்பு:கரிம புரோமைடுகள்
பகுப்பு:மயக்க மருந்துகள்
பகுப்பு:முதன்மை ஆல்ககால்கள்
2-புரோமோபுரோப்பேன்

**2-புரோமோபுரோப்பேன்** (*2-Bromopropane*) என்பது CH3CHBrCH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைல் புரோமைடு, 2-புரோப்பைல் புரோமைடு என்ற பெயர்களாலும் இச்சேர்மம் அழைக்கப்படுகிறது. ஆலசனேற்றம் செய்யப்பட்ட ஒரு நீரகக் கரிமமாக இதை வகைப் படுத்துகிறார்கள். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளில் ஐசோபுரோப்பைல் வேதி வினைக்குழுவை அறிமுகப்படுத்த வேதிவினைகளில் பயன்படுத்தப்படுகிறது. ஐசோபுரோப்பேனாலுடன் ஐதரோபுரோமிக் அமிலத்தைச் சேர்த்து சூடு படுத்தி 2-புரோமோபுரோப்பேன் தயாரிக்கப்படுகிறது.
## தயாரிப்பு
ஆல்க்கைல் புரோமைடுகளிலிருந்து சாதாரண வேதிவினை முறையில் 2-புரோமோபுரோப்பேன் தயாரிக்கப்படுகிறது. ஐசோபுரோப்பனாலுடன் பாசுபரசு மற்றும் புரோமின் சேர்த்து வினைபுரியச் செய்து 2-புரோமோபுரோப்பேன் தயாரிக்கப்படுகிறது. பாசுபரசு டிரைபுரோமைடை  ஐசோபுரோப்பனாலுடன் சேர்த்தும் இதைத் தயாரிக்கலாம். 
## வினைகள்
புரோமின் அணு இரண்டாம் நிலையில் இருப்பதால் அது மூலக்கூறை எளிமையாக ஐதரோ ஆலைடு நீக்கத்திற்கு அனுமதிக்கிறது. எனவே புரோப்பீன் உருவாகி ஒரு வாயுவாக வெளியேறுகிறது. இதன் விளைவாக இவ்வினைப்பொருளை வலிமையான காரங்களை விலக்கி பொட்டாசியம் கார்பனேட்டு போன்ற மிதமான காரங்களுடன் இணைத்து பயன்படுத்துகின்றனர்.    
## முன்பாதுகாப்பு
பொதுவாகவே ஆல்கைலேற்றும் முகவர்கள் புற்றுநோய் ஊக்கிகளாகும்.

## மேற்கோள்கள்

பகுப்பு:புரோமோ ஆல்க்கேன்கள்
பகுப்பு:ஐசோபுரோப்பைல் சேர்மங்கள்
பகுப்பு:ஆல்க்கைலேற்றும் முகவர்கள்
புல்வாமா

**புல்வாமா** (புல்காம் என்றும் அறியப்பட்டது) சம்மு காசுமீர் மாநிலத்தின் புல்வாமா மாவட்டத்தில் உள்ள ஒரு நகரம். இது மாநிலத்தின் கோடைகாலத் தலைநகரான சிறீநகரிலிருந்து 40 கி.மீ தொலைவில் உள்ளது. இவ்வூர் பால் உற்பத்திக்குப் பெயர் பெற்றது.

## புவியியல்
புல்வாமா நகரம்  பாகையில் அமைந்துள்ளது. இந்நகரம் கடல் மட்டத்தில் இருந்து 1630 மீட்டர் உயரத்தில் உள்ளது.

## வரலாறு

சட்டம் ஒழுங்கினை தீவிரமாகப் பேணவும் பரவலான முன்னேற்றத்தை ஏற்படுத்தவும் புல்வாமா மாவட்டம் 1979-இல் ஏற்படுத்தப்பட்டது. இம்மாவட்டத்தில் 550 கிராமங்கள் உள்ளன.

2019 பிப்ரவரி 14-ஆம் நாள் நடந்த தற்கொலை தீவிரவாதத் தாக்குதலில் 44 மத்திய பாதுகாப்புக் காவற்படை வீரர்கள் கொல்லப்பட்டனர். இது காசுமீரில் நேர்ந்த மிக மோசமான தாக்குதல்களில் ஒன்றாகும்.

## மேற்கோள்கள்


பகுப்பு:புல்வாமா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
லாசுக்கர் எதிர் பௌவர்

**லாசுக்கர் எதிர் பௌவர்** (*Lasker versus Bauer*) இடையிலான போட்டி 1889 ஆம் ஆண்டு ஆம்சுடர்டாமில் நடைபெற்றது. மிகவும் பிரபலமான ஆட்டங்களில் ஒன்றான இந்தப் போட்டியில் எதிரியின் ராசாவைச் சுற்றியுள்ள சிப்பாய் அரணை உடைக்க லாசுக்கர் தன்னுடைய இரண்டு மந்திரிகளையும் தியாகம் செய்து, ஆட்டத்தின் இறுதியில் போட்டியில் வெற்றி பெறுகிறார் .  
இதேபோன்ற தியாக உத்தி அதன் பின்னர் பல போட்டி ஆட்டங்களில் எதிரொலித்தது. குறிப்பாக 1914 இல் செயிண்ட் பீட்டர்சுபெர்க்கில் நிம்சோவிட்ச்சு எதிர் தார்ரசு இடையிலான ஆட்டம், 1982 இல் லுசெர்னில் நடைபெற்ற மைல்சு எதிர் பிரௌனே ஆட்டம் மற்றும் 2003 இல் நடைபெற்ற போல்கார் எதிர் கார்போவ் ஆட்டம் போன்றவை சில உதாரணங்களாகும். 

பௌவருக்கு எதிரான இப்போட்டி லாசுக்கரின் சதுரங்க வாழ்க்கையின் தொடக்க காலத்தில் நிகழ்ந்தது. 1889 ஆம் ஆண்டு நடைபெற்ற  ஆம்சுடெர்டாம் சதுரங்கப் போட்டியின் முதல் சுற்றில் இந்த ஆட்டம் நடைபெற்றது. அப்போட்டியில் லாசுக்கர் மிகச் சிறப்பாக 6/8 என்ற   புள்ளிகளை வென்று இரண்டாவது இடத்தைப் பிடித்தார். முதலிடத்தைப் பிடித்த அமோசு பார்னைவிட இது ஒரு புள்ளி குறைவாகும். அக்காலத்தில் மிகச் சிறந்த சதுரங்க வீர்ர்க்களாகக் கருதப்பட்ட யேம்சு மேசன், இசிதோர் கன்சுபெர்க் ஆகியோரைக்காட்டிலும் இது அதிகமான புள்ளிகள் ஆகும். இவரிடம் தோற்ற பௌவர் போட்டியின் இறுதியில் 3.5/8 புள்ளிகள் மட்டுமே எடுத்தார்.
இக்குறிப்பிட்ட வகை தியாகம் செய்யும் உத்தி முன்னதாக 1884 இல் பர்ன் எதிர் ஓவென் ஆட்டத்திலும் நிகழ்ந்தது . ஆனால் ஓவென் அத்தியாக உத்தியை சரியாகக் கையாளததால் தோல்வியடைய நேரிட்டது. இருந்தபோதிலும் லாசுக்கருக்கு இவ்வுத்தி ஒரு உத்வேகத்தைக் கொடுத்தது.  

## ஆட்டம்

வெள்ளை:இமானுவல் லாசுக்கர்
கருப்பு: யோகான் பௌவர்
திறப்பு: பறவையின் சதுரங்கத் திறப்பு   இசிஓ ஏ03

**1. f4 d5 2. e3 Nf6 3. b3 e6 4. Bb2 Be7 5. Bd3 b6 6. Nc3 Bb7 7. Nf3 Nbd7 8. 0-0 0-0 9. Ne2 c5 10. Ng3 Qc7 11. Ne5 Nxe5 12. Bxe5 Qc6 13.Qe2 a6?? 14. Nh5 Nxh5** (படம்)

13...a6 என்று கருப்பு நகர்த்தியது மிகப்பெரிய தவறு ஆகும். 13...g6 என்று விளையாடியிருந்தால் கருப்புக்கு சமநிலை ஆட்டம் அமைந்திருக்கும். பதிலாக இத்தவறான நகர்வு விளையாடப்பட்ட்தால் லாசுக்கருக்கு இந்த இரண்டு மந்திரி தியாக உத்தி தோன்றியது, இதனால் வெற்றி லாசுக்கரின் கைகளுக்கு எட்டும் வாய்ப்பு உருவாகிறது. 
**15. Bxh7+ Kxh7 16. Qxh5+ Kg8 17. Bxg7 Kxg7**
இரண்டாவது தியாகத்தை ஏற்றுக்கொள்ள மறுத்தாலும் கருப்புக்கு எந்த உபயோகமும் இல்லை. 

ஒருவேளை தியாகத்தை ஏற்றுக் கொள்ளாமல் கருப்பு 17...f5  என்று நகர்த்தினால் வெள்ளை 18.Be5 Rf6 19.Rf3 பின்னர் Rg3 என வெற்றியை நோக்கி நகரும். 

17...f6 என்று கருப்பு நகர்த்தினாலும் வெள்ளை அடுத்ததாக  18.Bh6 என்று நகர்த்தி வெற்றிக்கு மிக மிக நெருக்கத்தில் இருக்கும்.
1**8. Qg4+ Kh7 19. Rf3**

ராசாவைக் காப்பாற்ற கருப்பு ராணியை இழந்தே ஆகவேண்டும். 
**19... e5 20. Rh3+ Qh6 21. Rxh6+ Kxh6 22. Qd7**

வெள்ளையின் இந்த நகர்வு கருப்பு மந்திரிகள் இரண்டையும் ஒரே நேரத்தில் தாக்கும் இரட்டை தாக்குதல் ஆகும். ராணியை இழந்தாலும் கருப்பிடம் போதுமான அளவுக்கு காய்கள் இருக்கின்றன. ஆனால் லாசுக்கர் தனக்கு கிடைத்த வாய்ப்பை பயன்படுத்திக் கொண்டு வெற்றியை நோக்கி பயணிக்கிறார்.
 
**22... Bf6 23. Qxb7 Kg7 24. Rf1 Rab8 25. Qd7 Rfd8 26. Qg4+ Kf8 27. fxe5 Bg7 28. e6 Rb7 29. Qg6 f6 30. Rxf6+ Bxf6 31. Qxf6+ Ke8 32. Qh8+ Ke7 33. Qg7+ Kxe6 34. Qxb7 Rd6 35. Qxa6 d4 36. exd4 cxd4 37. h4 d3 38. Qxd3 1–0 **

கருப்பு தோல்வியை ஒப்புக் கொண்டு ஆட்ட்த்தை கைவிடுகிறார். 

## மேற்கோள்கள்
 

 .

பகுப்பு:சதுரங்க ஆட்டங்கள்
சன்னதி

**சன்னதி** (**Sannati** or **Sannathi**) இந்தியாவின் கர்நாடகா மாநிலத்தில், குல்பர்கா மாவட்டத்தில், சித்தபூர் வருவாய் வட்டத்தில், பீமா ஆற்றின் கரையில் அமைந்த கிராமம் ஆகும்.

இந்தியத் தொல்லியல் ஆய்வகம், இக்கிராமத்தில் 1986-இல் மேற்கொண்ட அகழாய்வில் கண்டெடுத்த,  பிராகிருதம் மற்றும் பிராமி  எழுத்துகளில் எழுதப்பட்ட  அசோகரின் பெயர் பொறித்த கல்வெட்டுகளால் இக்கிராமம் புகழ்பெற்றது. மேலும் அசோகர் மற்றும் அவரது மனைவிமார்களுடன் கூடிய சுண்ணாம்புக் கல் சிற்பம் இங்கு கிடைத்துள்ளது.
  

## அகழாய்வுகள் 2000 - 2002
சன்னதிக்கு 2 கிலோ மீட்டர் தொலைவில் உள்ள கனகனபள்ளி எனும் ஊரில் 2000 முதல் 2002 முடிய நடைபெற்ற அகழாய்வுகளில் தூபி மற்றும் விகாரைகளின் சிதிலங்கள் கண்டுபிடிக்கப்பட்டன. மேலும் சாதவாகனர்களின் நாணயங்கள் மற்றும் **இராய** அசோகர் எனப் பெயர் பொறித்த  கற்பலகையும், இராணிகளுடன் கூடிய அசோகரின் சிற்பமும் கண்டுபிடிக்கப்பட்டன. was unearthed from the ruined Buddhist stupa.


File:Kanaganahalli relief.jpg|
File:Kanaganahalli dharmachakra relief.jpg| தர்மசக்கரம் நினவுச்சின்னம், கனகனபள்ளி
File:Kanaganahalli inscribed panel portraying Asoka (perspective).jpg|அசோகர் தம் இராணிகளுடன் கூடிய சிற்பம் 


## இதனையும் காண்க
* அசோகர் கல்வெட்டுக்கள்
* அசோகரின் தூண்கள்
* பௌத்த யாத்திரைத் தலங்கள்
* பௌத்த தொல்லியற்களங்கள்

## மேலும் படிக்க
*  *Interim report on the excavations at Sannati, 1993-95*, by D.V. Devaraj, H.T. Talwar. Directorate of Archaeology and Museums in Mysore, 1996.

## மேற்கோள்கள்

## வெளி இணைப்புகள்
*Sannati

பகுப்பு:கர்நாடகத் தொல்லியற்களங்கள்‎
பகுப்பு:இந்தியாவில் பௌத்தம்
பகுப்பு:குல்பர்கா மாவட்டம்
பகுப்பு:இந்தியக் கல்வெட்டுகள்
பகுப்பு:அசோகரின் கல்வெட்டுக்கள்
இபோலா தீநுண்மம்

**இபோலா தீநுண்மம்** (*Ebola virus*, (; **EBOV**) என்பது தீநுண்ம பேரினங்களில் ஒன்றான *இபோலாவைரசினுள்* கண்டறியப்பட்ட ஆறு தீநுண்மங்களுள் ஒன்றாகும். அவற்றுள் இபோலா தீநுண்மம் உட்பட நான்கு தீநுண்மங்கள் மனிதன் மற்றும் ஏனைய பாலூட்டிகளின் உயிருக்கு பேராபத்து விளைவிக்கக் கூடிய தீநுண்மக் குருதிப்போக்குக் காய்ச்சலை ஏற்படுத்தக்கூடியன. அக்காய்ச்சல் இபோலா தீநுண்ம நோய் என அழைக்கப்படுகிறது. இபோலா தீநுண்மம் அதிகளவிலான மனித உயிரிழப்பை ஏற்படுத்தியதோடு, 2014ம் ஆண்டு மேற்கு ஆபிரிக்காவில் எபோலா நோய்ப் பரவலிற்கும் காரணமாக இருந்தது. 2013-2015 கால கட்டத்தில் ஏற்பட்ட இந்நோய்ப்பரவலினால் 11,310 பேர் உயிரிழந்தனர்.

தொடக்கத்தில் இத்தீநுண்மத்திற்கும் இதன் பேரினத்திற்கும் *சையர்* என பெயரிடப்பட்டது. சையர் என்பது காங்கோ மக்கள் குடியரசின் முந்தைய பெயர் ஆகும். இவ்விடத்திலேயே இபோலா தீநுண்மம் முதலில் இணங்காணப்பட்டது. மார்பர்க் தீநுண்மத்தின் புதிய உறுப்பினர் என்றே இத்தீநுண்மம் ஆரம்பத்தில் சந்தேகிக்கப்பட்டது. எனினும் குழப்பங்களைத் தவிர்க்க 2010ம் ஆண்டில் இத்தீநுண்மத்திற்கு
ஜோன்னவாடா

ஜோன்னவாடா கிராமம் ஆந்திர மாநிலத்தின் நெல்லூர் மாவட்டத்தில் உள்ள புச்சிரெட்டிபாலம் வட்டத்தில் அமைந்துள்ளது. இது வடபெண்ணை ஆற்றின் கரையில் அமைந்ததுள்ள கிராமமாகும்.

## சிறப்பம்சம்
இவ்வூரில் அருள்மிகு மல்லிகார்ஜுனா மற்றும் அருள்மிகு காமாட்சி அம்மன் திருக்கோவில் உள்ளது. காமாட்சி அம்மன் சக்தி தேவியின் அவதாரமாகக்  கருதப்படுகிறது.

## மேற்கோள்கள்
பகுப்பு:நெல்லூர் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்‎
வோல்கார்டு-எர்த்மான் வளையமாக்கல்

**வோல்கார்டு-எர்த்மான் வளையமாக்கல்** (*Volhard–Erdmann cyclization*)  என்பது ஆல்க்கைல் மற்றும் அரைல் தயோபீன்களை தயாரிக்கும் கரிம வேதியியல் தொகுப்பு வினையாகும். இவ்வினையில் டைசோடியம் சக்சினேட்டு அல்லது γ-ஆக்சோ அமிலம், 1,4-டைகீட்டோன்கள், குளோரோ அசிட்டைல்-பதிலிடப்பட்ட எசுத்தர்கள் போன்ற மற்ற 1,4-இரு வேதி வினைக்குழு சேர்மங்களுடன் பாசுபரசு எப்டாசல்பைடு சேர்த்து வினைப்படுத்தப்படுகிறது. யாகோபு வோல்கார்டு மற்றும் ஊகோ எர்த்மான் ஆகியோர் கண்டுபிடித்த காரணத்தால் வினை வோல்கார்டு-எர்த்மான் வளையமாக்கல் வினை என்ற பெயரால் அழைக்கப்படுகிறது . 
இட்டகோனிக் அமிலத்தில் தொடங்கி 3-மெத்தில்தயோபீன் தயாரிப்பது இவ்வினைக்கு ஓர் உதாரணமாகும்:

:

## மேற்கோள்கள்

பகுப்பு:கரிம வேதி வினைகள்
பகுப்பு:பெயர் வினைகள்
கீதா பாலி

**கீதா பாலி** (*Geeta Bali*) (1930 ‒ 21 ஜனவரி 1965) பாலிவுட்டின் பிரபலமான திரைப்பட நடிகையாவார். பாலிவுட் நட்சத்திரங்களில் மிகவும் தன்னிச்சையான மற்றும் வெளிப்படையான நடிப்புக்காக இவர் பாராட்டப்பட்டார்.

## ஆரம்ப வாழ்க்கை

கீதா பாலி, இந்தியா பிரிவதற்கு முன்பிருந்த பஞ்சாபில்  அமிர்தசரசு என்ற இடத்தில் ஹரிகிர்டன் கௌர் என்ற பெயருடன் 1930இல் பிறந்தார். திரைப்படங்களில் நுழைந்து வெற்றி பெற்ற பிறகு இவரது குடும்பம்  மும்பை சென்றது.

## தொழில்
கீதா பாலி, தனது 12 வயதில், 'தி காப்லெர்' என்ற படத்தில் குழந்தை நட்சத்திரமான தனது திரைப்பட வாழ்க்கையைத் தொடங்கினார். பின்னர், 'பத்னாமி' (1946) திரைப்படத்தில் கதாநாயகியாக அறிமுகமானார். இவர், 1950களில் நட்சத்திரமாக ஆனார். ராஜ் கபூருடன் "பாவ்ரேநாய்ன்" (1950), பிரித்விராஜ் கபூருடன் ஆனந்த மடம் போன்ற படங்களில் தோன்ற ஆரம்பித்தார். கபூர் குடும்பத்தில் திருமணம் செய்துகொண்ட பிறகு மற்ற நடிகைகளைப் போலல்லாது, பாலி தனது மரணத்திற்கு முன்னர் வரை  நடித்துக்கொண்டிருந்தார். இவரது கடைசி படம் "ஜப் சீ தும்கோ தேகா ஹாய்" 1963 ஆம் ஆண்டில் வெளிவந்தது. தனது 10 வருட திரை வாழ்க்கையில் 70க்கும் மேற்பட்ட திரைப்படங்களை இவர் நடித்துள்ளார். சுரிந்தர் கபூர் தயாரிப்பாளராக பாலி உதவினார்.

## சொந்த வாழ்க்கை

1947க்கு முன்னர் இவரது குடும்பம் அமிருதசரசுவில் வாழ்ந்தது. இவருடைய தந்தை கர்தார் சிங் ஒரு தத்துவவாதியாக அறியப்பட்டார். இவர் ஒரு சீக்கிய அறிஞர். மேலும், சீக்கிய கீர்த்தனைகளை பாடுபவர். இவரது தாய்வழி தாத்தா, தாகத் சிங் (1870-1937), "சீக்கிய கன்யா மஹாவித்யாலே" என்ற பெண்கள் பள்ளியை பெரோஸ்பூரில் 1904இல் நிறுவினார். இவரது மூத்த சகோதரன் திக்விஜய் சிங் பாலி ஒரு திரைப்பட இயக்குநர் ஆவார்.  இவர் 1952ஆம் ஆண்டில் அசோக் குமார் நடித்த "ராக் ரங்" என்ற திரைப்படத்தில் நடிக்க பாரம்பரிய இசை, நடனம், குதிரைச் சவாரி, வாள் சண்டை ஆகியவற்றைக் கற்றுக் கொண்டார். அடிப்படைவாத சீக்கியர்கள், இவர் திரைப்படங்களில் நடிப்பதை விரும்பாததால் இவர்களின் குடும்பத்தை தங்கள் சமூகத்திலிருந்து புறக்கணித்தனர். (ஆதாரம்: அமர் பார்தி அம்ரிதா ப்ரிதம், டிசம்பர் 1982 'நாகமணி' பேட்டி)

1955 ஆகஸ்ட் 23 அன்று கீதா "காபி ஹவுஸ்" படத்தில் தன்னுடன் நடித்த சம்மி கபூரை மணந்தார். இவர்களுக்கு ஆதித்யா ராஜ் கபூர் என்ற மகனும், காஞ்சனா என்ற மகளும் உண்டு. ராஜீந்திர் சிங் பேடி இயக்கத்தில்  "எய்க் சதர் மெய்லி சி" என்ற புதினத்தை தழுவி எடுக்கப்பட்ட "ரனோ" என்ற படத்தில் நடித்துவரும் போது 21 ஜனவரி 1965, பெரியம்மை நோயினால் காலமானார். திரைப்படத்தை தயாரித்து இயக்கியுள்ள பேடி, பாலி அந்த திட்டத்தை கைவிட்டார். 'எகத் சாடர் மெய்லி ஸி', என்ற திரைப்படத்தை இவரது இறுதி நெருப்பில் எரித்து விட்டதாக பின்னர் எழுதினார்.

"வாச்சன்" (1955) படத்திற்கான சிறந்த நடிகைக்கான பிலிம்பேர் விருதுக்கு பரிந்துரைக்கப்பட்டர். "கவி"(1955) திரைப்படத்திற்காக சிறந்த துணை நடிகை விருது பெற்றார். ஆனந்த மடம் இவரது மறக்க முடியாத திரைப்படங்களில் ஒன்று.

## மேற்கோள்கள்

## வெளி இணைப்பு
* 
* http://www.junglee.org.in/sk.html
* http://www.rediff.com/movies/2002/apr/09dinesh.htm

பகுப்பு:1930 பிறப்புகள்
பகுப்பு:1965 இறப்புகள்
பகுப்பு:இந்தியத் திரைப்பட நடிகைகள்
பகுப்பு:பெரியம்மை நோயால் இறந்தவர்கள்
பகுப்பு:20 ஆம் நூற்றாண்டின் இந்திய நடிகைகள்
கால்சியம் சார்பேட்டு

**கால்சியம் சார்பேட்டு** (Calcium sorbate) என்பது சார்பிக் அமிலத்தின் கால்சியம் உப்பு ஆகும். கால்சியம் சார்பேட்டு ஒரு நிறைவுறா பலபடிக் கொழுப்பு அமிலத்தின் உப்பு ஆகும். 

பொதுவாக இந்த உப்பு உணவு பதப்படுத்தியாக பயன்படுத்தப்படுகிறது; இதன் E எண் E203 ஆகும்.

## வெளி இணைப்புகள்
* UKfoodguide.net 

பகுப்பு:கால்சியம் சேர்மங்கள்
குளிர் பாலைவன உயிர்க்கோள காப்பகம்

**குளிர் பாலைவன உயிர்க்கோள காப்பகம்** ( Cold Desert Biosphere Reserve) வட இந்தியாவில் உள்ள இமாச்சலப் பிரதேச மாநிலத்தின் பகுதியாக உள்ள மேற்கு இமயமலைப் பகுதிகளில் அமைந்துள்ள உயிர்க்கோள காப்பகம் ஆகும். உயிர்க்கோள காப்பகங்களானவை பல்வேறு நில மற்றும் நீர்ப்பரப்புகளில் வாழும் உயிர்களின் பாதுகாப்பினை மேம்படுத்துவதற்காக அமைக்கப்பட்ட உயிர்க்கோள சூழலியல் பாதுகாப்பகங்களாகும். இந்த உயிர்க்கோள காப்பகங்கள் பல்லுயிர் தன்மையைப் பாதுகாக்கவும் அதனால் கிடைக்கும் வளங்களை நீடித்துப் பயன்படுத்திக் கொள்ளவும் உருவாக்கப்பட்டவையாகும். உலகெங்கிலும் உள்ள 120 நாடுகளில் 669 உயிர்க்கோள காப்பகங்கள் உள்ளன. இந்தியாவின் சுற்றுச்சூழல் மற்றும் வனத்துறை அமைச்சகம் சம்பந்தப்பட்ட மாநில அரசுகளுக்கு நிலவியல் தோற்றங்களைப் பாதுகாக்கவும், உயிரியப் பன்முகத்தன்மை மற்றும் கலாச்சாரப் பெருமைகளைப் பேணவும் தேவையான நிதி உதவிகளை வழங்குகிறது.

## புவியியல்
குளிர் பாலைவனப் பகுதியானது 7770 சதுர கிலோமீட்டர்கள் (1,920,000 ஏக்கர்கள்) நிலப்பரப்பைக் கொண்டுள்ளது.

இந்த குளிர் பாலைவன உயிர்க்கோளமானது பின்வரும் பகுதிகளை உள்ளடக்கியுள்ளது:
*ஊசி பள்ளத்தாக்கு தேசிய பூங்கா
*சந்திரா தால்  
*சார்ச்சு
*கிப்பர் வனஉயிரின பாதுகாப்பகம்.

## அமைவிடம்
இந்தியாவின் குளிர் பாலைவனங்கள் இமயமலைத் தொடருக்குப் பக்கத்தில் அமைந்துள்ளன. இவை இமயமலையின் மழை மறைவுப் பிரதேசத்தில் அமைந்துள்ளதால், இந்திய பருவக்காற்றுகளால் பாதிக்கப்படாமல் உள்ளன.

## மேற்கோள்கள்

பகுப்பு:இந்தியாவின் உயிர்க்கோளக் காப்பகம்
அரங்கநாதசுவாமி ஆலயம், நெல்லூர்

**அருள்மிகு அரங்கநாதசுவாமி ஆலயம்** *Sri Ranganthaswami Temple* (**ஸ்ரீதல்பகிரி ஸ்ரீரங்கநாதர் கோவில்**) நெல்லூர் மாநகரில் வடபெண்ணை  ஆற்றின் கரையில் அமைந்துள்ளது. நெல்லூர் மாநகரின் மிகவும் பழமைவாய்ந்த வைணவ ஆலயமான இது 12 ஆம் நூற்றாண்டில் கட்டப்பட்டது. ஆலய கோபுரம் 70 அடி உயரம் கொண்டது. கோபுரத்தின் உச்சியில் 10 அடியில் தங்கத்திலான கலசம் அமைக்கப்பட்டுள்ளது. இத்தனை காற்று கோபுரம் (தெலுங்கு:**గాలిగోపురం-காலிகோபுரம்**) என உள்ளூர் மக்கள் அழைப்பர். பங்குனி-சித்திரை தமிழ் மாதங்களில் திருவிழா கொண்டாடப்படுகிறது.

## ஆலய அமைப்பின் தொகுப்பு

File:Ys sriranga nellore.jpg|அருள்மிகு அரங்கநாதசுவாமி ஆலயம், ரங்கநாதர்ப்பேட்டை, நெல்லூர்.
File:Sri Ranganathaswamy Temple, Galigopuram, Nellore (6).jpg|அருள்மிகு அரங்கநாதசுவாமி ஆலயம், ரங்கநாதர்ப்பேட்டை, நெல்லூர்.
File:Sri Ranganathaswamy Temple, Galigopuram, Nellore (2).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (3).jpg| அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (4).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (5).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (7).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (8).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (9).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (10).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.
File:Sri Ranganathaswamy Temple, Galigopuram, Nellore (1).jpg|அருள்மிகு அரங்கநாதசுவாமி ஆலயம்,நெல்லூர், காற்று கோபுரம்.


## மேற்கோள்கள்
பகுப்பு:நெல்லூர் மாவட்டம்
பகுப்பு:வைணவ_தலங்கள்
சிறுநீர்க் கழிப்பு

[வலது|thumb| [சிறுநீர் பெய்யும் சிறுவன்|சிறுநீர் கழிக்கும் சிறுவனைச் சித்தரிக்கிறது. ]]
**சிறுநீர்க் கழிப்பு** (Urination) என்பது சிறுநீர்ப்பை யிலிருந்து சிறுநீர் வடிகுழாய் மூலம்  சிறுநீர் வெளியேறுவதைக் குறிக்கும்.  இது சிறுநீர்த்தொகுதியின் கழிவு  வெளியேற்ற முறை ஆகும்.  இது மருத்துவ முறையில் **சிறுநீர்கழிப்பு,** **வெளியேற்றம்,** அல்லது சில நேரங்களில் அரிதாகக் கழிப்பு  எனப்படுகிறது, மேலும் பேச்சு வழக்கில் இது ஒன்றுக்குப் போதல், பெய்தல், மூத்திரம் கழித்தல் எனப் பல்வேறு பெயர்களால்  அறியப்படுகிறது.

ஆரோக்கியமான மனிதர்கள் மற்றும் பல விலங்குகளுக்கு  சிறுநீர்க் கழித்தல் என்பது தன்னார்வக் கட்டுப்பாட்டின் கீழ் உள்ளது. மழலைகள் சில வயது முதிர்ந்தோர், நரம்பியல் ரீதியாகப் பாதிப்பு உள்ளவர்கள் ஆகியோருக்கு சிறுநீர்க்கழித்தல் என்பது  ஒரு அனிச்சைச் செயலாக நடைபெறும்.  வயது முதிர்ந்த மனிதர்கள் நாளொன்றுக்கு ஏழு தடவை சிறுநீர் கழிப்பது வழக்கமானதாகும்.

சில விலங்குகளில், கூடுதலாகக் கழிவுப்பொருட்களை வெளியேற்றுவது அல்லது சிறுநீர் கழித்தல் என்பது அதன் எல்லைகளைத் தீர்மானிப்பதாக இருக்கலாம். அல்லது கீழ்ப்படிதலை வெளிப்படுத்தலாம். அல்லது  தனது இணைக்காகவும் இருக்கலாம்.  உடலியல் ரீதியாக, சிறுநீர்க் கழித்தல் மைய நரம்பு மண்டலம், தன்னியக்க நரம்பு மண்டலம், உடற்காப்பு நரம்பு மண்டலம் ஆகியவற்றினிடையே உள்ள ஒருங்கிணைப்பால் நிகழ்கிறது. பான்டின் சிறுநீர் மையம்,  பெரிக்யூக்யூக்டல் சாம்பல் மற்றும் பெருமூளைப் புறணி  ஆகியவை உள்ளிட்ட மூளை மையங்கள் சிறுநீர்க்கழித்தலைக் கட்டுப்படுத்துகின்றன. நஞ்சுக்கொடிசார்  பாலூட்டிகளில்  சிறுநீரானது ஆண்குறி  அல்லது யோனியில் உள்ள திறப்பு  மூலம் வெளியேற்றப்படுகிறது.  
thumb|சிறுநீர்ப்பை உட்புறத் தோற்றம்
சிறுநீர் கழிப்பதில் முக்கியப் பங்கு வகிக்கும் உறுப்புகள், சிறுநீர்ப்பை மற்றும் சிறுநீர்வழி ஆகும்.  டெட்ரூசர் என அறியப்படுகிற மென்மையான சிறுநீர்ப்பை தசையானது லும்பார் தண்டுவட நரம்பிழைகளிலிருந்து வரும் சிம்பதெடிக் நரம்புமண்டல இழைகள் மற்றும் திருவெலும்பு முள்ளந்தண்டிலிருந்து வரும் பாரா சிம்பதெடிக் இழைகள் ஆகியற்றுடன் இணைக்கப்பட்டுள்ளது]].  இடுப்பெலும்பு  நரம்புகளில் உள்ள நரம்பிழைகள் வழியே சிறுநீர்ப்பையில் சிறுநீர் உட்செல்கிறது.  சிறுநீர்ப்பைக்குச் செல்லும் பாராசிம்பதடிக் நரம்பிழைகள் இந்த நரம்பின் வழியேதான் பயணிக்கிறது. இவையே சிறுநீர் வெளியேறக் காரணமான தூண்டுதலை உருவாக்குகின்றன. ஆண் அல்லது பெண்ணின் சிறுநீர்வழியானது தண்டுவடத்திலிருந்து புறப்படும் சோமாட்டிக்  நரம்புகளால் சூழப்பட்டதாகும்.

## மேற்கோள்கள்

பகுப்பு:சிறுநீர்த்தொகுதி
பகுப்பு:கழிவுத்தொகுதி
பகுப்பு:சிறுநீரகவியல்
எக்சாநைட்ரோயீத்தேன்

**எக்சாநைட்ரோயீத்தேன்** (*Hexanitroethane*) என்பது C2N6O12 அல்லது (O2N)3C-C(NO2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். திண்மப் பொருளான இச்சேர்மத்தின் உருகுநிலை 135° செல்சியசு வெப்பநிலையாகும்.  
வானவேடிக்கை வெடிபொருள்களில் நைட்ரசன் மிகுந்த ஆக்சிகரணியாக எக்சாநைட்ரோயீத்தேன்  பயன்படுத்தப்படுகிறது. எக்சாநைட்ரோபென்சீன் போன்ற சில உந்திகள் இதற்கு உதாரணமாகும். வாயு இயக்க சீரொளி கருவிகளுக்குரிய வாயு மூலமாகப் இச்சேர்மத்தைப் பயன்படுத்த ஆராயப்பட்டு வருகிறது.

போரானுடன் ஓர் ஆக்சிகரணியாக இச்சேர்மத்தைச் சேர்த்து ஒரு புது வெடிபொருள் தயாரிக்கவும் ஆராயப்படுகிறது .

## மேற்கோள்கள்

பகுப்பு:நைட்ரோ ஆல்க்கேன்கள்
பகுப்பு:வெடிக்கும் வேதிப்பொருட்கள்
1401

**1401** (**[[ரோம எண்ணுருக்கள்|MCDI]]**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
*சனவரி 6 &ndash; செருமனியின் மன்னர் ரூப்பர்ட் உரோமர்களின் மன்னராக கோல்ன் நகரில் முடிசூடினார்.
*மார்ச் 2 &ndash; வில்லியம் சோட்ரே என்ற கத்தோலிக்க எதிர்ப்பாளர் இலண்டனில் மரத்தில் கட்டப்பட்டு எரியூட்டிக் கொல்லப்பட்டார்.
*மார்ச் 24 &ndash; துருக்க-மங்கோலியப் பேரரசர் தைமூர் திமிஷ்கு நகரைச் சூறையாடினார்.
*சூன் &ndash; தைமூர் பகுதாது நகரைக் கைப்பற்றினார்.
*அக்டோபர் 14 &ndash; தில்லியின் சுல்தான் இரண்டாம் மகுமுது ஆட்சியை மீண்டும் கைப்பற்றினான்.
*திலவார் கான் மால்வா சுல்தானகத்தை இன்றைய வடக்கு இந்தியாவில் அமைத்தார்.
*மயாபாகித்து பேரரசில் (இன்றைய இந்தோனேசியாவில்) உள்நாட்டுப் போர் வெடித்தது. இது நான்கு ஆண்டுகள் நீடித்தது
*மலாக்கா பேரரசை உருவாக்கிய பரமேசுவரா சிங்கப்பூரில் இருந்து வெளியேற்றப்பட்டார்.

## பிறப்புகள்
* டிசம்பர் 21 &ndash; மசாச்சியோ, இத்தாலிய ஓவியர் (இ. 1428)

## இறப்புகள்

## மேற்கோள்கள்
நகங்பம் சோனியா சானு

**நகங்பம் சோனியா சானு** (*Ngangbam Soniya Chanu*) என்பவர் ஓர் இந்திய பெண் பாரம் தூக்கும் விளையாட்டு வீராங்கனை ஆவார். இவர் 1980 ஆம் ஆண்டு பிப்ரவரி 15 ஆம் நாள் பிறந்தார். 2010 ஆம் ஆண்டு தில்லியில் நடைபெற்ற பொதுநலவாய விளையாட்டுப் போட்டிகளின் மகளிர் 48 கிலோ எடைப் பிரிவில் இவர் வெள்ளிப் பதக்கம் வென்றார். 
இந்தியாவின் மணிப்பூர் மாநிலம் மேற்கு இம்பால் மாவட்டம் இவரது சொந்த ஊராகும். 
இலண்டனில் நடைபெற்ற 2012 ஆம் ஆண்டு கோடைக்கால ஒலிம்பிக் போட்டிகளில் மகளிர் 48 கிலோ எடைப்பிரிவில் இவர் கலந்து கொண்டார். ஏழாவது இடம் மட்டுமே இவருக்குக் கிடைத்தது
## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் பாரம் தூக்கல் வீரர்கள்
சலசங்வி ஈசுவரன் கோயில்

**சலசங்வி ஈசுவரன் கோயில்**  அல்லது **கமலீசுவரன்கோயில்** அல்லது **கல்லேசுவரன்கோயில்**  என்பது இந்தியாவில் கர்நாடக மாநிலத்தில் பிதார் மாவட்டத்தில்சலசங்வி (ஜலசங்வி) என்ற கிராமத்தில்  அமைந்துள்ள சிவன் கோவிலாகும். கல்வெட்டுகளின்படி, சாளுக்கிய வம்சத்தின் புகழ்பெற்ற ஆறாம் விக்ரமாதித்யா பேரரசரின் ஆட்சியின்போது இந்த கோவில் கட்டப்பட்டது. 

## கட்டடக்கலை
இடது|thumb| சாசன சுந்தரி சாசனத்தை எழுதும் காட்சி
இடது|thumb| கோயிலின் வெளிப்புற சுவர்களில் சலாபஞ்சிக்கா பாணி உருவங்கள் காணப்படுகின்றன

கல்யாணி சாளுக்கிய கட்டிடக்கலை பாணியில் இக்கோயில் அமைந்துள்ளது. இந்த கோவில் கிராம குளத்தின் அருகில் கட்டப்பட்டுள்ளது.  கோயிலின் உட்புற மற்றும் வெளிப்புற சுவரில் அழகிய  பெண் சிலைகள் செதுக்கப்பட்டுள்ளன.  கோயிலின் வெளிப்புறத்தில் காணப்படும் சிலைகள் சலாபஞ்சிக்கா அல்லது மந்தாகினி பாணி சிற்பங்கள் ஆகும்.  அவை வெவ்வேறு விதமான ஆடைகள் மற்றும் சிகையலங்காரங்கள் கொண்டு இருக்கின்றன.  சில நேரங்களில் தங்கள் கைகளில் மக்காச்சோளம், இசைக்கருவிகள் போன்ற பொருட்களை வைத்துள்ளனர்.   ஜலசங்வி கோவிலின் சிற்பங்கள் பின்வந்த ஹொய்சாள பேலூர் , ஹலேபீடு மற்றும் சோமநாதபுரம் ஆகியவற்றுக்கு எடுத்துக்காட்டாக விளங்கின.   இந்த சாளுக்கிய கோயில் ஒரு நட்சத்திர வடிவ வடிவத்தில் கட்டப்பட்டுள்ளது.   விநாயகரின் சிற்பமும் கோவிலில் காணப்படுகிறது. 

கோயிலில் முக்கிய அம்சமாக ஒரு பெண் எழுதுவது போல் ஒரு சிலையுள்ளது. நடனம் நிலையில் உள்ள உருவம்  ஆறாம் விக்கிரமாதித்தனை பாராட்டுவது போல் எழுதுவதாக உள்ளது.    கோவிலில் மூன்று அறைகள் உள்ளன.  எட்டு தூண்கள் கொண்ட ஒரு நடன அறை, கர்ப்பக்கிருகம் மற்றும் நந்தி அறை.  கர்ப்பக்கிருகத்தில் ஒரு லிங்கம் உள்ளது.  கர்ப்பகிரகத்தின் நுழைவாயில் தூவாரபாலகர் மற்றும் யாளி வடிவமைப்புகளுடன் வடிவமைக்கப்பட்டுள்ளது.  கதவு மேல் பகுதியில் ஒரு கணபதி சிலை உள்ளது.  

இந்த கோயில் பாழடைந்த நிலையில் இருந்தது.  2003 ஆம் ஆண்டில் அரசாங்கம் புதிய அடுக்குகள், தூண்கள் மற்றும் வேறு சிலைகளைச் சேர்த்து பராமரிப்பு பணிகளைச் செய்தது. . 

## காட்சியகம்

படிமம்:Iswara temple in Jalasangvi 014.jpg
படிமம்:Iswara temple in Jalasangvi 023.jpg|நரசிம்மர் சிலை
படிமம்:Iswara temple in Jalasangvi 037.jpg|விநாயகர்
படிமம்:Iswara temple in Jalasangvi 027.jpg| பெண் சிலைகள் 
படிமம்:Iswara temple in Jalasangvi 032.jpg|பெண் சிலைகள்
படிமம்:Iswara temple in Jalasangvi 009.jpg|பெண் சிலைகள்
படிமம்:Iswara temple in Jalasangvi 119.jpg
படிமம்:Iswara temple in Jalasangvi 030.jpg|பெண் சிலைகள்
படிமம்:Iswara temple in Jalasangvi 033.jpg|பெண் சிலைகள்


## மேற்கோள்கள்

## வெளி இணைப்புகள்
* Karnataka State Gazetteer, Bidar District, (Ed) K.Abhishankar; Bangalore, 1977. pp. 576-577.

பகுப்பு:கர்நாடகாவில் உள்ள சிவன் கோயில்கள்
பகுப்பு:Coordinates on Wikidata
சூரியக் கடவுள் சமாசின் சிற்பத்தூண்

**சூரியக் கடவுள் சமாசின் கற்பலகை** (**Tablet of Shamash**)  பண்டைய மெசொப்பொத்தேமியாவின், தற்கால தெற்கு ஈராக்கின் பண்டைய சிப்பர் நகரத்தின் தொல்லியல் களத்தை  கிபி 1878   மற்றும் 1883-ஆம் ஆண்டுகளில் அகழ்வாய்வு செய்த போது பாபிலோனியர்களின் சூரியக் கடவுளான சமாசிற்கு அர்பணிக்கப்பட்ட சிற்பத்தூண் கண்டெடுக்கப்பட்டது.

சூரியக் கடவுள் சமாசிற்கு முன்னர் சந்திரன் மற்றும் நட்சத்திரத் தேவதைகளுடன் கூடிய இச்சிற்பம், தற்போது பிரித்தானிய அருஙகாட்சியகத்தில் காட்சிக்கு வைக்கப்பட்டுள்ளது. இக்கற்பலகையில் செமிடிக் மொழியில்  ஆப்பெழுத்து முறையில் குறிப்புகள் எழுதப்பட்டுள்ளது.   இச்சிற்பத்தின் காலம், பாபிலோனிய மன்னர் நபு-அப்லா-இத்தினாவின் ஆட்சிக் காலம் (கிமு 888 - 855) என கணிக்கப்பட்டுள்ளது.

## இதனையும் காண்க
*  சூரியக் கடவுள் சமாஷ்
* பண்டைய அண்மை கிழக்கின் நகரங்கள்
* சிற்பத்தூண்
* கல்தூபி
* களிமண் பலகை

## மேற்கோள்கள்


பகுப்பு:மெசொப்பொத்தேமியாவின் வரலாறு
ஆத்திரேலியாவில் பாக்சைட்டு சுரங்கத் தொழில்

**ஆத்திரேலியாவில் பாக்சைட்டு சுரங்கத் தொழில்** (Bauxite mining in Australia) உலகம் முழுவதற்கும் தேவையான அலுமினியத்தின் பெரும்பகுதியை வழங்குகிறது. பாக்சைட்டு கனிமத்தை வெட்டி எடுத்தலும் அதிலிருந்து அலுமினியத்தை உருக்கிப் பிரித்தலும் இங்கு நடைபெறுகிறது. ஆத்திரேலியா பிரதானமாக இந்தியாவிற்கும் சீனாவிற்கும் பாக்சைட்டு கனிமத்தை ஏற்றுமதி செய்கிறது.

## பங்குபெறும் நிறுவன்ங்கள்
*அல்கோவா உலக அலுமினியம் மற்றும் வேதிப்பொருள்கள் நிறுவனம்
*அலுமினா குழுமம்
*சவுத்32
*குயின்சுலாந்து அலுமினா குழுமம்
*ரியோ டிண்டோ அல்கேன்

## இதையும் காண்க
*அலுமினியம் உற்பத்தி அடிப்படையில் நாடுகளின் பட்டியல்

## மேற்கோள்கள்

பகுப்பு:ஆத்திரேலியாவில் அலுமினியம்
உடயாண்டள்ளி

**உடயாண்டள்ளி** (Odayandahalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கெலமல்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.   இது ராயக்கோட்டை ஊராட்சிக்கு உட்பட்டது ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 26 கிலோமீட்டர் தொலைவிலும், கெலமங்கலத்தில் இருந்து 23 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 1067 வீடுகள் உள்ளன. கிராமத்தின் மொத்த மக்கள்தொகையானது 4,566 ஆகும். இதில் ஆண்கள் எண்ணிக்கை 2,354, பெண்களின் எண்ணிக்கை 2,212 என உள்ளது. ஊர்மக்களில் கல்வியறிவு கொண்டவர்கள் 2,597 (56.9 %) ஆவர்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மனைவி ஒரு மாணிக்கம்

**''மனைவி ஒரு மாணிக்கம் **‌ என்பது 1990 இல் வெளிவந்த தமிழ் திரைப்படம் ஆகும் ‌. இத்திரைப்படம் பாம்பினை மையமாகக் கொண்ட பழிவாங்கும் திரைப்படமாக இருந்து. இதனை சோழராஜன் இயக்கியுள்ளார். என். ராமசாமி தயாரிப்பு செய்தார்.

அர்ஜுன், முகேஷ் (நடிகர்), ராதா (நடிகை), சாதனா மற்றும் எஸ். எஸ். சந்திரன் முக்கிய கதாபாத்திரங்களில் நடித்திருக்கின்றனர். சங்கர் கணேஷ் இசையமைத்துள்ளார்.

## நடிகர்

*அர்ஜுன் விஜய்
*முகேஷ்
*ராதா
*சாரி (நடிகை) பெண் பாம்பு 
*ராதாரவி சாமியார்
*எஸ். எஸ். சந்திரன்
*பப்லு பிரித்திவிராஜ்
*டப்பிங் ஜானகி
*சார்லி
*இடிச்சப்புளி செல்வராசு
*குள்ளமணி
*ஒய். விஜயா
*கோவை சரளா
*டிஸ்கோ சாந்தி

## ஆதாரங்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:ராதா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சார்லி நடித்த திரைப்படங்கள்
வோலர் செயல்முறை

**வோலர் செயல்முறை** (*Wöhler process*) என்பது  அலுமினியம் உலோகத்தை உற்பத்தி செய்யும் முதல் வழிமுறைப் பாதைகளில் ஒன்றாகும். இச்செயல்முறையில் நீரற்ற அலுமினியம் குளோரைடுடன் பொட்டாசியம் சேர்த்து  குறைக்கப்படுகிறது. இதனால் அலுமினியத் தூள் உற்பத்தி செய்யப்படுகிறது  
:AlCl3  +  3 K   →   Al  +  3 KCl.
ஆல்-எரௌல்ட்டு செயல்முறை போன்ற திறம்பட்ட மின்னாற்பகுப்பு வழிவகைகளின் வருகைக்குப் பின்னர் வூலர் செயல்முறை மற்றும் அதனுடன் தொடர்புடைய இரசாயன அடிப்படையிலான வழிகள் வழக்கொழிந்து போயின. 
## வரலாறு
1825 ஆம் ஆண்டில் ஆன்சு கிரிசுட்டியன் ஒயர்சிடெட்டு என்ற டச்சு வேதியியலாளர் ஒரு செயல்முறையின் வழியாக தூய்மையற்ற அலுமினியத்தை உருவாக்கினார். இச்செயல்முறையை 1827 ஆம் ஆண்டில் பிரடெரிக் வோலர் சீரிய முறையில் மாற்றியமைத்தார். 
புதிதாக உருவாக்கப்பட்ட அலுமினியத்துடன் 1845 ஆம் ஆண்டில் வோலர் அலுமினியத்தின் ஒப்படர்த்தியை நிறுவினார். 
## மேற்கோள்கள்
 
## பிற இணைப்புகள்
*International Aluminum Institute
*Wired

பகுப்பு:அலுமினியம் தொழிற்சாலைகள்
குயின்சுலாந்து அலுமினா நிறுவனம்

**குயின்சுலாந்து அலுமினா நிறுவனம்** (*Queensland Alumina Limited*)  உலகின் அலுமினா உற்பத்தி திறன் கொண்ட மிகப்பெரிய அலுமினியம் சுத்திகரிப்பு நிறுவனங்களில் ஒன்றாகும் ,. இந்நிறுவனம் ஆத்திரேலியாவின் குயின்சுலாந்து மாநிலத்திலுள்ள கிளாடுசுடோன் மண்டலத்தில் இருக்கும் துணை நகரமான சவுத் டிரீசில் அமைந்துள்ளது.  

இச்சுத்திகரிப்பு நிறுவனம் 1964  ஆம் ஆண்டில் திட்டமிடப்பட்டது. 1967 , ஆம் ஆண்டு முதல் செயல்பட்டு வருகிறது. ஆண்டுக்கு 3.95 மில்லியன் டன்கள் அலுமினாவை உற்பத்தி செய்யும் திறனை இந்நிறுவனம் கொண்டுள்ளது. 1981 ஆம் ஆண்டில் உற்பத்தி செய்யப்பட்ட தரவுகளின் படி ஒவ்வொரு காலாண்டிற்கும் 600,000 டன் அலுமினா இங்கு உற்பத்தி செய்யப்பட்டுள்ளது . 

அலுமினா குறைந்த அளவு கோரிக்கை உள்ள  நேரங்களில் இங்கு உற்பத்தி நடவடிக்கைகள் மாற்றப்படுகின்றன . தேவை அதிகரிப்பு இருக்கும் நேரங்களில் வெளியீடு மற்றும் வேலைவாய்ப்பில் விரிவாக்கம் மேற்கோள்ளப்படுகிறது .
குயின்சுலாந்து அலுமினா நிறுவனம் காலப்போக்கில் பல்வேறு அனைத்துலக  அலுமினிய உற்பத்தியாளர்களின்  கூட்டமைப்பைச் சேர்ந்த உறுப்பினர்களால்  இயக்கப்பட்டது. 1969 இல் கோமல்கோ கூட்டமைப்பு இந்நிறுவனத்தை இயக்கியது . 1982 இல்  கோமல்கோ (30.3%), கைசர் அலுமினியம் (28.3%), அல்கான் (21.4%), மற்றும் பெச்சினேய் உகின் குல்மான் (20%) என மாறுபட்டது . 

ஏப்ரல் 2005 ஆம் ஆண்டு முதல், ரியோ டின்டோ அல்கேன் (80%) மற்றும் ரசல் (20%) ஆகிய நிறுவன்ங்கள் இயக்கி வருகின்றன . 2017 ஆம் ஆண்டு செப்டம்பர் மாத்த்தில் குயின்சுலாந்து அலுமினா நிறுவனம் 50 ஆண்டுகள் நிறைவு விழாவைக் கொண்டாடியது . 

## மேற்கோள்கள்

பகுப்பு:ஆத்திரேலியாவின் அலுமினிய நிறுவனங்கள்
டப்பிங் ஜானகி

**டப்பிங் ஜானகி** என்பவர் இந்திய திரைப்பட நடிகையாவார். இவர் தென்னிந்திய திரைப்படங்கள் மற்றும் தென்னிந்திய தொலைக்காட்சி தொடர்களிலும் நடித்துள்ளார். இவர் புகழ்பெற்ற டப்பிங் கலையாளர் என்பதால் டப்பிங் என்ற அடைமொழி மொழியோடு அறியப்படுகிறார்.

## தொடக்க வாழ்க்கை
இவர் ஆந்திரப் பிரதேசம் பெத்தபுரம் எனுமிடத்தில் பிறந்தவர். 9 வயதில் மேடை நாடகங்களில் நடித்துள்ளார்.

ராணுவ வீரரை திருமணம் செய்து கொண்டார். பிறகு சென்னையில் குடியேறினார். இவர்களுக்கு இரு மகன்களும், ஒரு மகளும் இருந்தனர்.

## தொழில்

இவர் ஏ. வி. எம் தயாரித்த பூகைலாஸ் என்ற திரைப்படத்தில் நடித்த கஸ்தூரிபாய் அவர்களுக்கு டப்பிங் தந்தார். 1980 இல் வெளிவந்த சங்கராபரணம் திரைப்படத்தில் நடித்தார்.

## திரைப்படங்கள்
ஜானகி நடித்த படங்களில் சில..

### தமிழ்
*கறுப்பு ரோஜா (1996)
*கோகுலம் (திரைப்படம்) (1993)
* ஜீவா (1986 திரைப்படம்)
*ராஜாதி ராஜா (1989 திரைப்படம்)
*இது நம்ம ஆளு
*மனைவி ஒரு மாணிக்கம்

### தமிழ்
**[[சந்திரலேகா (தொலைக்காட்சித் தொடர்)|சந்திரலேகா]]* (சன் தொலைக்காட்சி) 
**செந்தூரப்பூவே* (சன் தொலைக்காட்சி)
**[[அத்திப்பூக்கள்]]* (சன் தொலைக்காட்சி)
**[[ரோஜா (தொலைக்காட்சித் தொடர்)|ரோஜா]]* (சன் தொலைக்காட்சி)
*Sorgam (சன் தொலைக்காட்சி)

## ஆதாரங்கள்

## வெளி இணைப்புகள்
*
*[ Actress **Dubbing Janaki ** Movie List]

பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தில்லுக்கு துட்டு 2

**தில்லுக்கு துட்டு 2**(Dhilluku Dhuddu 2)2019 ஆம் ஆண்டில் வெளிவந்த தமிழ் நகைச்சுவைத் திகில் திரைப்படம் ஆகும். இத்திரைப்படத்தை எழுதி இயக்கியவர் ராம்பாலா ஆவார்.  இத்திரைப்படத்தில் சந்தானம், ஸ்ரீதா சிவதாஸ் ஆகியோர் முன்னணி கதாபாத்திரங்களிலும் இராசேந்திரன் மற்றும் ஊர்வசி துணை கதாபாத்திரங்களிலும் நடித்துள்ளனர். இத்திரைப்படம் நேர்மறையான விமர்சனங்களைப் பெற்றுள்ளது. இத்திரைப்படத்திற்கு சபீர் பின்னணி இசை அமைத்துள்ளார். இத்திரைப்படம் 2016 ஆம் ஆண்டில் வெளியான தில்லுக்கு துட்டு திரைப்படத்தின் தொடர்ச்சியாகும். இத்திரைப்படத்தின் படப்பிடிப்பு 40 நாட்களில் நிறைவுற்றது. The film  released on 7 February 2019. பார்வையாளர்களிடமிருந்து நல்ல வரவேற்பைப் பெற்றுள்ள இத்திரைப்படத்தின் இந்தி மொழிமாற்ற உரிமை கோல்ட்டைம்ஸ் நிறுவனத்தால் பெறப்பட்டுள்ளது.

## நடிப்பு
* விஜியாக  சந்தானம் 
* யட்சியாக தீப்தி 
*மாயாவாக ஸ்ரீதா சிவதாஸ்
*விஜியின் மாமாவாக இராசேந்திரன் 
* பிபின்
*சக்ர மகாதேவியாக ஊர்வசி
*"மைக்" மாறன் ஆக லொள்ளு சபா மாறன்

## வணிகம்
இத்திரைப்படத்தின் முதல் விளம்பர சுவரொட்டி 24 அக்டோபர் 2018. இத்திரைப்படத்தின் முதல் ஆர்வத்தைத் தூண்டும் காட்சித்தொகுப்பு 29 அக்டோபர் 2018 அன்று வெளியிடப்பட்டது. இத்தகைய இரண்டாவது காட்சித்தொகுப்பு 14 சனவரி 2019 பொங்கல் திருநாளையொட்டி வெளியிடப்பட்டது. இரண்டுமே இரசிகர்களிடமிருந்து நேர்மறையா விமர்சனங்களைப் பெற்றன

## வெளியீடு
இத்திரைப்படம் ஒருவரிக் கதை மற்றும் நகைச்சுவைப் பகுதி ஆகியவற்றின் சிறப்பிற்காக மிகவும் நேர்மறையான விமர்சனங்களைச் சந்தித்ததோடு வசூல் ரீதியாக வெற்றிப் படமாகவும் அமைந்துள்ளது.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
சாரி (நடிகை)

**சாரி** என்கிற **சாதனா** ஒரு இந்திய திரைப்பட  மற்றும் தொலைக்காட்சி நடிகை ஆவார். இவர் 1980 கள் மற்றும் 1990 கமில் முக்கிய கதாநாயகியாக விளங்கினார். தென்னிந்திய மொழிகளான மலையாளத் திரைப்படத்துறை, தமிழ், கன்னடம், and தெலுங்கு போன்றவற்றில் பணியாற்றினார்.

## வாழ்க்கை
இவர் ஆந்திரப் பிரதேசத்தில் விஸ்வநாதன், சரஸ்வதி தம்பதியினருக்கு பிறந்தார். இவர் கன்னட நடிகையான பின்னர். ரமா தேவி என்பவரின் பேத்தி ஆவார்.

பத்மா சுப்ரமணியம் அவர்களிடம் பரதநாட்டியம் கற்றார், வேம்படி சின்ன சத்யம் அவர்களிடம் குச்சிப்புடி கற்றார். சென்னை சரஸ்வதி வித்தியாலையா மெட்ரிகுலேஷன் மேல்நிலைப் பள்ளியில் படித்தார்.

1991 இல் இவர் குமார் எனும் தொழிலதிபரை மணந்தார். இவர்களுக்கு 1993 இல் கல்யாணி எனும் பெண் குழந்தை பிறந்தது. சாரி தற்போது தமிழ் தொலைக்காட்சி தொடரில் நடித்துவருகிறார்.

## விருதுகள்
* 1986 **[[சிறந்த நடிகைக்கான கேரளா மாநில விமர்சகர்கள் விருது]]**- நாமுக்கு பார்கன் முந்திரி தோப்புகள்
* 1986 **[[சிறந்த நடிகைக்கான கேரளா மாநில விருது]]** -நாமுக்கு பார்கன் முந்திரி தோப்புகள்
* 1986 **[[சிறந்த நடிகைக்கான பிலிம்பேர் விருதுகள்]]** -நாமுக்கு பார்கன் முந்திரி தோப்புகள்
*2017 **[[சிறந்த துணைக் கதாப்பாத்திரத்திற்கான பிளவர்ஸ் தொலைக்காட்சி விருது]]** - நிலாவும் நட்சத்திரங்களும்
*2017 **[[சிறந்த மாமியாருக்கான விஜய் தொலைக்காட்சி விருது]]** - கல்யாணம் முதல் காதல் வரை

## ஆதாரங்கள்

* http://www.hindu.com/fr/2008/03/07/stories/2008030750100200.htm 
* http://entertainment.oneindia.in/celebs/shari-malayalam-actress/biography.html
* http://cinidiary.com/peopleinfo.php?pigsection=Actor&picata=1&no_of_displayed_rows=7&no_of_rows_page=10&sletter=A 

## வெளி இணைப்புகள்
*
* Shari at MSI

பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் தொலைக்காட்சி நடிகைகள்
அலமின்

**அலமின்** (*Hulamin*) என்பது  துல்லியம் மற்றும் உயர் தொழில்நுட்ப பயன்பாடுகளுக்கான உருளைப்படுத்தப்பட்ட அலுமினியம் உருளைகள் உற்பத்தியில்  நிபுணத்துவம் பெற்ற பீட்டர்மாரிட்சுபர்க்கில் அமைந்துள்ள ஒரு தென் ஆப்பிரிக்க நிறுவனம்  ஆகும். உலகின் மிக உயர்ந்த மீத்தூய-அலுமினிய உற்பத்தியின் ஒரு குறிப்பிடத்தக்க விகிதத்தை இந்த நிறுவனம் வழங்குகிறது. இது டெசுலா மின்சார வாகனங்கள் மற்றும் வானூர்திகள் தொடர்புடைய கம்பியில்லாத் தொடர்பக  கூறுகளுக்குத் தேவையான தயாரிக்கப்பட்ட அலுமினியப் பகுதிக்கூறுகள் முதலானவற்றை வழங்கும் முக்கிய நிறுவனமாகக் கருதப்படுகிறது

## மேற்கோள்கள்
.

பகுப்பு:அலுமினியம் நிறுவனங்கள்
கீசா

**கீசா** (**Giza**)  எகிப்து நாட்டின் மூன்றாவது பெரிய நகரமும், கீசா மாகாணத்தின் தலைநகரமும் ஆகும்.  கீசா நகரம் நைல் ஆற்றின் மேற்கு கரையில், தேசியத் தலைநகரம் கெய்ரோவிற்க்கு தென்மேற்கே 5 கி.மீ. தொலைவில் உள்ளது. மேலும் பண்டைய மெம்பிசு நகரத்திற்கு வடக்கே 20 கி.மீ. தொலைவில் உள்ளது.  இந்நகரம் பெரிய பிரமிடு, பிரமிடு தொகுதிகள் மற்றும்  பெரிய ஸ்பிங்ஸ்களால் புகழ் பெற்றது.  1 சூலை 2018 அன்றைய கணிப்பின் படி, மொத்த மக்கள்தொகை  
42,12,750 ஆகும்.

பண்டைய எகிப்திய இராச்சிய மன்னர்களால் கட்டப்பட்ட பெரிய வழிபாட்டுத் தலங்கள், பிரமிடுகள் மற்றும் அருங்காட்சியகங்களால் கீசா நகரம் புகழ்பெற்றது.

படிமம்:All_Gizah_Pyramids.jpg|200px|கீசா பிரமிடுத் தொகுதிகள்
Image:Egypt.Giza.Sphinx.01.jpg|200px|கீசாவின் பெரிய ஸ்பிங்ஸ்
படிமம்:Great Sphinx Closeup.JPG|கீசாவின் பெரிய ஸ்பிங்ஸ்

## தட்ப வெப்பம்

## மேற்கோள்கள்

## வெளி இணைப்புகள்
* ஸ்பிங்ஸ் - காணொளி

பகுப்பு:எகிப்திய நகரங்கள்
பகுப்பு:உலகப் பாரம்பரியக் களங்கள்
பகுப்பு:எகிப்தில் உள்ள தொல்லியல் களங்கள்
அக்தாலைட்டு

**அக்தாலைட்டு** (*Akdalaite*) என்பது கசகசுதான் நாட்டில்  காணப்படும் ஓர் அரிய கனிமம் ஆகும். இதன் மூலக்கூற்று வாய்ப்பாடு 5Al2O3•H2O ஆகும். முன்னதாக இவ்வாய்ப்பாடு 4Al2O3•H2O. ஆக இருக்கும் என நம்பப்பட்டது. எனவே இது ஒரு செயற்கையாக உற்பத்தி செய்யக்கூடிய டோடைட்டு கட்டத்திற்கு சம்மானதாகக் கருதப்படுகிறது. படிக அமைப்பு மற்றும் நிறமாலை பற்றிய ஆய்வுகள் இக்கனிமத்தை ஓர் அலுமினிய ஆக்சைடு ஐதராக்சைடு எனக் காட்டுகின்றன. 
## மேற்கோள்கள்
 
## புற இணைப்புகள்
* Fact sheet from mindat.org
* Fact sheet from webmineral.com

பகுப்பு:ஆக்சைடு கனிமங்கள்
பகுப்பு:ஐதராக்சைடு கனிமங்கள்
பகுப்பு:அலுமினியம் கனிமங்கள்
பகுப்பு:அறுகோணவமைப்புக் கனிமங்கள்
கார்ட்லிசு தேதா

**கார்ட்லிசு தேதா** (Kartlis Deda) என்பது சியார்சிய மொழியில் ஒரு சியார்ச்சியனின் தாய் என்ற பொருள் தரும் ஒரு நினைவுச் சின்னம் ஆகும். இச்சின்னம் சியார்சியாவின் தலைநகரம் திபிலீசி நகரில் அமைந்துள்ளது.

1958 ஆம் ஆண்டில் திபிலீசி நகரம் 1500 ஆம் ஆண்டு நிறைவைக் கொண்டாடிய நேரத்தில் சோலொலாக்கி மலை உச்சியில் இந்த சிலை நிறுவப்பட்டது. பிரபல சியார்சிய சிற்பியான எல்குயா அமாசுகெலி  சியார்சிய தேசிய ஆடை உடுத்திய ஒரு பெண்ணின் இருபது மீட்டர் உயர அலுமினிய உருவத்தை வடிவமைத்தார்.

இச்சிலை சியார்சிய தேசிய பண்பாட்டை  அடையாளப்படுத்துகிறது. நண்பர்களாக வருபவர்களை வாழ்த்த இடது கையில் மதுக் கோப்பையும், பகைவர்களாக வருபவர்களுக்கு  வலது கையில் நீண்ட வாளும் பெண்சிலையிடம் கொடுக்கப்படிருக்கிறது.
 

## மேற்கோள்கள்

பகுப்பு:அலுமினிய சிற்பங்கள்
அசுபோலேன்

**அசுபோலேன்** (Asbolane) என்பது ஒரு வகையான அறுகோணவமைப்புக் கனிமம் ஆகும். கால்சியம், கோபால்ட்டு, ஐதரசன், மாங்கனீசு, நிக்கல், மற்றும் ஆக்சிசன் போன்ற தனிமங்கள் கலந்துள்ளன. அறு கோணப் படிகத் திட்டத்தில் இக்கனிமம் படிகமாகிறது. அசுபோலேன் கனிமத்தின்  மூலக்கூற்று வாய்பாடு  Mn⁴⁺(O,OH)₂·(Co,Ni,Mg,Ca)ₓ(OH)₂ₓ·nH₂O. ஆகும்.

## பெயர்க் காரணம்
பண்டைய கிரேக்க மொழியில் மண்ணைப் போன்ற புகைக்கரி என்ற பொருளில் அசுபோலேன் என்று பெயரிடப்பட்டது
## மேற்கோள்கள்

பகுப்பு:ஐதராக்சைடு கனிமங்கள்
பகுப்பு:ஆக்சைடு கனிமங்கள்
பகுப்பு:ஐதரேட்டுகள்
முத்து காளை

***முத்து காளை*** (*Muthu Kaalai*) என்பது 1995 இல் வெளிவந்த தமிழ் திரைப்படம் ஆகும். கோகுல் கிருஷ்ணன் இயக்கியுள்ளார். கார்த்திக் மற்றும் சௌந்தர்யா ஆகியோர் முக்கிய கதாபாத்திரங்களில் நடித்திருக்கின்றனர். இளையராஜா இசையமைத்தார். 24 பிப்ரவரி 1995 இல் வெளிவந்து சராசரி கவனம் பெற்றது..

## நடிகர்கள்

*கார்த்திக் முத்து காளை
*சௌந்தர்யா -பூஞ்சோலை
*துரைசாமி நெப்போலியன் - சக்திவேல்
*விஜயகுமார் 
*சந்திரசேகர்
*கவுண்டமணி
*செந்தில்
*வடிவேலு (நடிகர்)
*மனோரமா
*வடிவுக்கரசி 
*வைஷ்ணவி 
*டிஸ்கோ சாந்தி
*பெரிய கருப்பு தேவர்
*சிங்கமுத்து

## பாடல்கள்

இத்திரைப்படத்திற்கு இளையராஜா இசையமைத்தார். கவிஞர் வாலி இயற்றிய அனைத்துப் பாடல்களும் 1995இல் வெளியிடப்பட்டது.

## மேற்கோள்கள்

## வெளி இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
கோகுல கிருஷ்ணன்

**கோகுல் கிருஷ்ணன்** என்பவர் இந்திய திரைப்பட இயக்குநர் ஆவார். 1980 கள் மற்றும் 1990 களில் கார்த்திக் நடிகரைக் கொண்டு திரைப்படங்களை இயக்கியுள்ளார். ஃபாசில் அவர்களுடன் மலையாளம் திரைப்படங்களில் பணியாற்றியுள்ளார். பாசில் இயக்கிய தமிழ்த் திரைப்படங்களுக்கு வசனம் எழுதினார்.

நடிகர் கார்த்திக் கதாநாயகனாக கொண்டு *[[முத்து காளை]]* (1995), *[[பூவரசன்]]* (1996) மற்றும் *[[உதவிக்கு வரலாமா]]* (1998) ஆகிய திரைப்படங்களை இயக்கியுள்ளார்.‌ 

28 அக்டோபர் 2008 இல் இறந்தார்.

## திரைப்படங்கள்
### இயக்குநர்

### வசனகர்த்தா
**[[பூவே பூச்சூடவா]]* (1985)
**[[பூவிழி வாசலிலே]]* (1987)
**[[என் பொம்முக்குட்டி அம்மாவுக்கு]]* (1988)
**[[வருஷம் 16]]* (1989)
**[[அரங்கேற்ற வேளை]]* (1990)
**[[கோபுர வாசலிலே]]* (1991)
**[[கற்பூர முல்லை]]* (1991)
**[[கிளிப்பேச்சு கேட்கவா]]* (1993)
**[[பொன்னுமணி]]* (1993)
**[[எஜமான்]]* (1993)
**[[ராஜகுமாரன் (திரைப்படம்)|ராஜகுமாரன்]]* (1994)
**[[நந்தவனத் தேரு]]* (1995)
**[[காதலுக்கு மரியாதை (திரைப்படம்)]]* (1997)
**[[டைம் (1999 திரைப்படம்)|டைம்]]* (1999)
**[[கண்ணுக்குள் நிலவு]]* (2000)
**[[பிரண்ட்ஸ் (2001 திரைப்படம்)|பிரண்ட்ஸ்]]* (2001)
**[[கண்டேன் சீதையை]]* (2001)
**[[காசி (திரைப்படம்)|காசி]]* (2001)
**[[என் மன வானில்]]* (2002)
**[[மேஜிக் மேஜிக் 3டி]]* (2003)
**[[எங்கள் அண்ணா (திரைப்படம்)]]* (2004)
**[[ஒரு நாள் ஒரு கனவு]]* (2005)
**[[சாது மிரண்டா]]* (2008)

## ஆதாரங்கள்

## வெளி இணைப்புகள்
*

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:2008 இறப்புகள்
பகுப்பு:திருநெல்வேலி மாவட்ட மக்கள்
பகுப்பு:1945 பிறப்புகள்
364

**364** (**[[ரோம எண்ணுருக்கள்|CCCLXIV]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும். இவ்வாண்டு அக்காலத்தில் "அகஸ்டசு மற்றும் வரோனியானுசு ஆகியோரின் ஆட்சி ஆண்டு" (*Year of the Consulship of Sabinus and Camerinus*) எனவும், "ஆண்டு 1117" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 364 என அழைக்கும் முறை நடைமுறைக்கு வந்தது. 

## நிகழ்வுகள்

### உரோமைப் பேரரசு
*பெப்ரவரி 17 &ndash; உரோமைப் பேரரசர் யோவியன் எட்டு மாத கால ஆட்சியின் பின்னர் அனத்தோலியாவில் தியானா என்ற இடத்தில் உள்ள பாசறை ஒன்றில் மர்மமான முறையில் இறந்து கிடக்கக் கன்டுபிடிக்கப்பட்டான்.
*பெப்ரவரி 26 &ndash; நைசியாவில் உரோமை இராணுவத்தினரால் முதலாம் வலந்தீனியன் பேரரசராக அறிவிக்கப்பட்டார். இவர் வலந்தீனிய அரச வம்சத்தை ஏர்படுத்தி மேற்கு உரோமைப் பேரரசு முதல் ரைன் ஆறு வரை ஆட்சி செய்தான். பின்னர் பாரிசில் நிலை கொண்டு முழுப் பிராந்தியத்தையும் நிருவகித்தார்.
*மார்ச் 28 &ndash; முதலாம் வலந்தியனின் சகோதரன் வேலன்சு *அகுஸ்தசு* என்ற பட்டத்தைப் பெற்றான். இவன் கிழக்கு உரோமைப் பேரரசை தன்யூப் ஆறு முதல் பாரசீக எல்லை வரை ஆண்டான்.

### சமயம்
* கிரேக்கத்தின் லாவோதிசியா பேரவை திருச்சபையைக் கேள்விக்குட்படுத்தி, விவிலியத் திருமுறை நூல்களை கொண்டுவர எத்தனித்தது, ஆனாலும் அது தோல்வியில் முடிந்தது.

### அறிவியல்
* கிரேக்கக் கணிதவியலாளர் அலெக்சாந்திரியாவின் தியோன் சூரிய மறைப்பை சூன் 16 இலும், நிலவு மறைப்பை நவம்பர் 25 இலும் அவதானித்தார்.

## பிறப்புகள்

## இறப்புகள்

## மேற்கோள்கள்
குணவாயில் சிவன் கோயில்

**குணவாயில் சிவன் கோயில்** கேரள மாநிலத்திலுள்ள தேவார வைப்புத்தலமாகும்.

## அமைவிடம்
கொடுங்களூருக்கு மேற்குப்புறத்தில் இக்கோயில் அமைந்துள்ளதாக க.வெள்ளைவாரணனார் கூறுகிறார்.

## தொடர்புடைய பாடல்
சிலப்பதிகாரத்தில் கூறப்படுகின்ற குணவாயிற் கோட்டம் இதுவென்று கூறப்படுகிறது. இக்கோயிலோடு தொடர்புடைய அப்பர் பாடல் பின்வருமாறு அமையும். 

## மேற்கோள்கள்

## வெளியிணைப்புகள்
குணவாயில், Shaivam Org

பகுப்பு:தேவார வைப்புத் தலங்கள்
பகுப்பு:கோட்டயம் மாவட்டத்திலுள்ள சிவன் கோயில்கள்
ரேஷ்மா (நடிகை)

**ரேஷ்மா** என்பவர் தமிழக நடிகை ஆவார்.

*[[கிழக்கு முகம்]]* (1996) திரைப்படத்தில் முதன் முறையாக நடித்தார். அத்திரைப்படத்தில் கார்த்திக் நாயகனாக நடித்துள்ளார். 1996 இல் களஞ்சியம் இயக்கத்தில் பூமணி திரைப்படத்தில் நடித்தார்.

ராம்கி (நடிகர்) நடிப்பில் நந்தாதிரைப்படத்தில் நடித்தார்.

## திரைப்படங்கள்
சில திரைப்படங்கள்

* *[[கிழக்கு முகம்]]*
* *[[பூமணி (திரைப்படம்)|பூமணி]]*
* டோரா
* ஜீபூம்பா
* *[[நீ எந்தன் வானம்]]* 
* வடுகப்பட்டி மாப்பிள்ளை
* *[[என்னை தாலாட்ட வருவாளா]]*

## ஆதாரங்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
கிழக்கு முகம்

***கிழக்கு முகம்*** () என்பது 1996 இல் வெளிவந்த இந்திய தமிழ்த் திரைப்படமாகும். எம். அண்ணாதுரை என்பவர் இயக்கியுள்ளார். கார்த்திக், ரேஷ்மா போன்றோர் முக்கிய கதாப்பாத்திரத்தில் நடித்திருந்தனர். கோவிந்த்ராஜ், தங்கவேல் போன்றோர் தயாரித்திருந்தார். ஆதித்தியன் இசை அமைத்துள்ளார். 1996 சனவரி 15 இல் வெளிவந்தது. அதே நாள் கார்த்திக் உள்ளத்தை அள்ளித்தா திரைப்படமும் வெளியானது. ஆதித்தியன் இசையமைப்பில் கவிஞர் வைரமுத்து பாடல்களை எழுதினார்.

## நடிகர்கள்
*கார்த்திக் - வேணு
*ரேஷ்மா - பூங்கொடி
*ராதாரவி - பூங்கொடி தந்தை
*ஆனந்த ராஜ் - நாகராஜ்
*சார்லி 
*டெல்லி கணேஷ் - குருக்கள்
*அலெக்ஸ் - கண்ணப்பன்
*வடிவுக்கரசி -வேணுவின் தாய்
*டி. எஸ். இராகவேந்திரா 
*சத்யபிரியா - பூங்கொடி தாய்
*குமரிமுத்து - கிராமத்து மனிதர்
*சாந்தி வில்லியம்ஸ்

## மேற்கோள்கள்

## வெளி இணைப்புகள்
*https://www.imdb.com/title/tt10681962/

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
விக்னேஷ்

**விக்னேஷ்** (பிறப்பு 9 ஏப்ரல் 1971) என்பவர் தமிழ்த் திரைப்பட நடிகர் ஆவார். இந்தியாவில் தமிழ்நாடு ஈரோட்டில் பிறந்தவர்.

*[[கிழக்குச் சீமையிலே]]*, *[[காதலி]]*, *[[ராமன் அப்துல்லா]]*, *[[வேலை]]*, *[[அப்பு]]*, *[[என்னை தாலாட்ட வருவாளா]]*, *[[சூரி (2003 திரைப்படம்)|சூரி]]* மற்றும் *[[ஆச்சார்யா (திரைப்படம்)]]* போன்ற திரைப்படங்களில் நடித்துள்ளார்.

பாலா இயக்கத்தில் *[[சேது (திரைப்படம்)|சேது]]* திரைப்படத்தில் நடித்து புகழ்பெற்றார்.

## திரைப்படங்கள்

## ஆதாரங்கள்

## வெளி இணைப்புகள்
*https://chennaiprint.in/india/tamil-actor-vignesh-lost-rs-1-80-crore-to-the-iridium-scam-gang/1091/ 

பகுப்பு:ஈரோடு மாவட்ட மக்கள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
கீரெசு தற்காப்பு

**கீரெசு தற்காப்பு** (*Keres Defence*) கீழ்கண்ட நகர்வுகளுடன் தொடங்கும் ஒரு சதுரங்கத் திறப்பு ஆட்டமாகும். இதை கங்காரு திறப்பு அல்லது பிராங்கோ-இந்தியன் தற்காப்பு என்ற பெயர்களாலும் அழைப்பர். 
:1. d4 e6
:2. c4 Bb4+
எசுத்தோனிய கிராண்டு மாசுட்டர் பால் கீரெசு பெயரால் இச்சதுரங்கத் திரப்பு அழைக்கப்படுகிறது.
## வரலாறு
1851 ஆம் ஆண்டு இலண்டனில் யோகான் லோவெந்தால் மற்றும் என்றி தாமசு பக்கிள் இருவருக்கும் இடையில் நடைபெற்ற போட்டியின் 4 ஆவது ஆட்ட்த்தில் இத்திறப்பு ஆடப்பட்டது. தற்போது இத்திறப்பிற்கான செந்தர நகர்வாக 3.Bd2 என்று ஆடலாம் என ஓவார்டு சிடௌண்டன் பரிந்துரைக்கிறார். 
## விவாதம்
3.Nc3, 3.Nd2, அல்லது 3.Bd2 என்று வெள்ளையால் விளையாட முடியும். பெரும்பாலும் ஆட்டம் நிம்சோ-இந்தியன் தற்காப்பு, டச்சு தற்காப்பு, ராணியின் பலி மறுப்பாட்டம், ஆங்கிலத் தற்காப்பு அல்லது போகோ-இந்தியன் தற்காப்பு போன்ற திறப்பாட்டங்களுக்கு நிலை மாறலாம். 3.Nc3 என நகர்த்தினால் மேற்கூறப்பட்ட திறப்புகளில் ஒன்றை நோக்கி ஆட்டம் செல்லலாம். 
3...Nf6 என்றால் அது (நிம்சோ-இந்தியன்) என்றும், 3...f5  என்றால் (டச்சு; பக்கள் 3...Bxc3+ 4.bxc3 f5! என விளையாடலாம் என்கிறார் கோர்ன் 
3...d5 என்ற நகர்வு (வழக்கமான ராணியின் பலி மறுப்பாட்டம்),அல்லது 3...b6 (ஆங்கிலத் திறப்பு). 3.Nd2 என ஆடினால் கருப்புக்கு ஆடுவதற்கு 3...Nf6 4.Nf3 என்ற போகோ இந்தியன் தற்காப்பைத் தவிர ஒரே சாத்தியம் தான். 

3.Bd2 நகர்த்தலுக்குப் பின்னர் 3...Bxd2+ என நகர்த்தி கருப்பு ஆட்டத்தைப் போகோ-இந்திய வரிசையில்  தொடர முடியும். 3...a5  என்று விளையாடினாலும் வெள்ளை Nf3 என ஆடுமாயின் ஆட்டம் போகோ-இந்திய வரிசைக்கே நிலைமாறும். அல்லது வெள்ளையை e4 நகர்த்தலுக்கும் அனுமதிக்கலாம். 3...Qe7 4.e4 d5 (1995 இல் சான் லூயிசு போட்டியில் லியனோசு எதிர் ஆப்மான் ஆட்ட்த்தில் கருப்புக்கு நல்ல ஆட்டம் கிடைத்தது 4...Nf6 5.a3 Bxd2+ 6.Nxd2 d6 7.Bd3 e5 8.d5 0-0)  5.Bxb4 (5.e5 , 1985 இல் டிம்மான் எதிர் சிப்ராகெட்டு ஆட்டம்)  Qxb4+ 6.Qd2! Qxd2+ (ஒருவேளை  6...Nc6 என்றால் பின்னர் 7.Nc3!) 7.Nxd2 வெள்ளைக்கு நேராக அனுகூலம் கிடைக்கும்
## மேற்கோள்கள்
 

**நூற்பட்டியல்**
*
*
*
*

## புற இணைப்புகள்
*Chess Opening Explorer Chessgames.com

பகுப்பு:சதுரங்கத் திறப்புகள்